Socijaldemokrate u EP: Zgroženi smo prisluškivanjem ruske opozicije u Beogradu\nPoslanici socijaldemokrata u Evropskom parlamentu reagovali su nakon pisanja Nove i intervjua opozicionara i protivnika režima Vladimira Putina, Vladimir Kara-Murza. Oni su istakli da su zgroženi vešću da je ministar policije Aleksandar Vulin učestvovao u nelegalnom prisluškivanju ruske opozicije. Viola fon Kramon, izvestilac EP za Kosovo, je rekla da je šokirana vestima o prisluškivanju ruskih opozicionih lidera u Beogradu.\nKako prenosi Nova.rs, druga najbrojnija poslanička grupa u Evropskom parlamentu oglasila se putem svog zvaničnog Tviter naloga, osudivši to što Srbija, kandidat za članstvo u EU, sarađuje sa autokratskim režimom u progonu ruske opozicije.\n„Zgroženi smo ovom uznemirujućom vesti. Srbija kao zemlja kandidat za EU mora da poštuje ljudska prava, a ona sarađuje sa autokratskim režimom u progonu ruske opozicije. Ova vest još više zabrinjava uoči referenduma o ustavnim promenama u nedelju, koji bi trebalo da ojača srpsko pravosuđe“, poručili su iz ove parlamentarne grupe.\nPodsetimo, ruski opozicionar Vladimir Kara-Murza izjavio je da su pripadnici ruske opozicije prisluškivani tokom sastanka u Beogradu i da je ministar unutrašnjih poslova Srbije Aleksandar Vulin predao transkripte tih razgovora Moskvi.\nVulin je, povodom tih navoda, izjavio da "svaka budala može da ima svoje mišljenje, baš kao što svaki špijun može da se predstavi kao humanitarni radnik ili aktivista bilo koje vrste".\nFon Kramon: Politika sedenja na dve stolice je neprihvatljiva\nIzvestilac Evropskog parlamenta za Kosovo Viola fon Kramon objavila je na Tviteru da je "šokirana vestima o prisluškivanju ruskih opozicionih lidera u Beogradu i dostavljanje ruskoj obaveštajnoj službi".\nSrbija mora da čuva osnovna prava i ljudsko dostojanstvo svih ljudi na svojoj teritoriji, poručila je ona.\n"Konačno, Srbija mora da izabere da li zaista želi da se transformiše i pridruži EU ili da se dalje uskladi da autokratama iz Moskve i Pekinga. Politika sedenja na dve stolice je neprihvatljiva", napisala je Fon Kramon.


Sava raste, vodeni val stiže iz Hrvatske |\nSava raste, vodeni val stiže iz Hrvatske\n2014-09-15 | Filed underVijesti iz BH gradova | Posted by admin\nZbog pada vodostaja Sane i nižeg vodostaja Une u koju se Sana ulijeva, Prijedor ne treba da strahuje od plavnog vala iz Hrvatske. Zato situaciju sa Savom, prema upozorenju stručnjaka, treba vrlo ozbiljno shvatiti i ona se u narednim danima može iskomplikovati. Stručnjaci upozoravaju da se očekuje povećanje vodostaja Save na potezu kod Draksenića kod Kozarske Dubice , Gradiške i Broda.\nVodostaj Save je u porastu, zbog čega je u stalnom zasjedanju Štab za vanredne situacije općine Gradiška.\nZabilježeno je i plavljenje nebranjenih terena na području mjesnih zajednica Vrbaška, Gašnica, Bistrica i Orubica. Štab je izdao naredbu da se pripreme paketi vode i hrane za domaćinstva koja se nalaze na nebranjenim područjima.\nSituaciju sa Savom, prema upozorenju stručnjaka, treba vrlo ozbiljno shvatiti i ona se u narednim danima može iskomplikovati.\nU poplavljenim prijedorskim naseljima Tukovi, Raškovac i Gomjenica stanje se normalizuje i voda se povlači, ali se i dalje zadržava u prirodnim depresijama.\nSve putne komunikacije na području grada su prohodne, ali je otežan saobraćaj u naselju Tukovi u ulicama Prištinska i Novosadska, saopćeno je danas iz prijedorskog Odsjeka civilne zaštite.\nVodostaj rijeke Sane jutros je iznosio 360 centimetara i ima trend pada, budući da nije bilo padavina na području grada Prijedora, niti na slivnom području vodotoka rijeke Sane.\nI vodostaji rijeka Gomjenice i Miloševice također su u padu, tako da nema ugroženih objekata u zonama ovih vodotoka.\nStanovnici Raškovca, gdje su dvije trafostanice bile poplavljene, trebalo bi da u toku dana dobiju struju, a vodosnabdijevanje je uredno i provodi se uz pojačano hlorisanje.\nVodostaj rijeka na području Srednjobosanskog kantona je u porastu, kao i rijeke Save na području Posavskog kantona.\nNa brani hidroakumulacije Modrac, u Tuzlanskom kantonu, vodostaj je jutros za šest centimetara manji nego juče ujutro.\nStanje na ugroženim područjima opština Zenica i Žepče, u Zeničko-dobojskom kantonu, karakteriše pojava klizišta, tako da se nastavlja sanacija puteva i poboljšanje putne komunikacije.\nPovremeni jači, ali kraći lokalni pljuskovi stvaraju dodatne probleme na sanaciji putnih komunikacija, usljed čega dolazi do nanosa materijala od nabujalih potoka na očišćene dijelove puteva. Mehanizacija je stalno na terenu.\nPosted by admin on 2014-09-15. Filed under Vijesti iz BH gradova. You can follow any responses to this entry through the RSS 2.0. Both comments and pings are currently closed.


Brajović: Crna Gora je NATO članstvom stvorila preduslove za mir i stabilnost države | Kodex.ME\nČestitka za Dan Vojske Crne Gore\nPredsjednik Skupštine Crne Gore Ivan Brajović čestitao je 7. oktobar Dan vojske Crne Gore ministru odbrane mr Predragu Boškoviću, načelniku Generalštaba, brigadnom generalu Dragutinu Dakiću, pripadnicima Vojske Crne Gore i Ministarstva odbrane.\n06. 10. 2019 - 15:27 Autor: Kodex\n„Obilježavanjem podviga tuđemilskih junaka utkanog u crnogorsku istoriju gotovo deset vjekova, koji Vojska Crne Gore slavi kao svoj dan, država s ponosom iskazuje poštovanje tradiciji, patriotizmu i požrtvovanju kojih crnogorskoj vojsci nikada nije nedostajalo", naveo je Brajović.\nIstičući da odgovornom politikom okrenutoj budućnosti, današnja Crna Gora je NATO članstvom stvorila preduslove za mir i stabilnost države, i doprinos stabilnosti regiona.\n"Obavljajući svoje zadatke odgovorno i časno, Vojska Crne Gore predstavlja jednog od nosilaca ugleda i sigurne budućnosti kako građana tako i države u cjelini. Čestitam Dan vojske Crne Gore 7. oktobar!", poručio je Brajović.\nBrajović o izborima: Vjerujem da će biti održani u mirnoj atmosferi\n05. 01. 2020 - 09:17 | Politika\nBrajović: Bijelo Polje nastavlja svoj ekonomski napredak i stvara sigurno i perspektivno mjesto u dolini Lima za život mladih naraštaja\n02. 01. 2020 - 11:04 | Politika\n29. 11. 2019 - 15:55 | Društvo


O nama - Euro Product | Sve za pakovanje\nDobrodošli na svezapakovanje.shop\nPrateći trendove u online poslovanju i osluškujući potrebe savremenog klijenta formirali smo Web shop, kako bismo Vam naše proizvode učinili dostupnijim, a njihovu distribuciju lakšom i bržom. Fokus naše kompanije uvek ćete biti Vi – naši klijenti i kako da na što bolji način prikažemo i predstavimo proizvode iz našeg širokog asortimana.\nEuroproduct se pre svega bavi distribucijom proizvoda koji su namenjeni različitim vrstama pakovanja. Bilo da su proizvodi namenjeni Vašim ličnim potrebama (pakovanje za slanje brzom poštom ili selidbe) ili imate veleprodaju, maloprodaju, proizvodnju, bavite se transportom…u našem Web Shop-u ćete sigurno naći adekvatne proizvode.\nNudimo Vam širok asortiman neophodan za pakovanja, počev od kartonskih kutija, samolepljivih traka, EPE folije, traka, sve do mašina za pakovanja, vazdušnih jastuka i pištolja za pakovanje gabaritnih proizvoda. Budite sigurni da ćete dobiti najbolji odnos kvaliteta i cene.\nSvi smo mi svedoci koliko je ambalaža važna, pogotovo sada kada se sve kupuje online. Zato želimo da Vam na što bolji način približimo naš Web shop, ali i da ostanemo bliski klijentima kroz neposredan kontakt.\nKada god postoji potreba za savetom oko pakovanja ili imate bilo kakvih dilema, naše bogato iskustvo će Vam zasigurno otkloniti svaku nedoumicu, bilo da se radi o ambalaži za fast food ili komplikovanim pakovanjima za transport vagonima, kontejnerima ili kamionima.\nDokazano je da su ljudi „slabi“ na pakovanja i da će se sadržaj više ceniti ako je pravilno i pedantno upakovan. Zato izvolite, izlog našeg Web shop – a je dostupan 365 dana u godini, non – stop.\nRazvoj online kupovine je nezaustavljiv, kupovina je bezbedna, isporuka zagarantovana, a naš veliki asortiman, dokazani kvalitet i povoljne cene su svakako potvrde da ste na pravom mestu.


Održana “Git i GitHub” radionica prva u nizu planiranih – ICT\nOdržana “Git i GitHub” radionica prva u nizu planiranih\nRadionica na temu “Git I GitHub”, prva u nizu planiranih u okviru ICT Developmet Center organizacije održana je 10. feb 2019. godine u Kancezalirji za mlade.\nPredavači ove radionice bili su:\nDžemil Sejdija – student računarske tehnike\nHamza Murić – student softverskog inženjerstva\nKoji su na ovoj jednodnevnoj radionici pružili priliku svim polaznicima da čuju, vide i sami instaliraju Git naprave nalog na GitHub-u i kreiraju svoje prve repozitorijume.\nCilj sprovođenja prve radionice bio je da prisutne uvede u osnove Git i GitHub-a i nauče da koriste sistem za verzionisanje koji se koristi za praćenje promena u računarskim fajlovima i koordinisanje rada više ljudi na tim fajlovima.\nGotovo da ne postoji konkurs za posao za developere koji ne sadrži stavku “Znanje korišćenja Git-a” pa smo omogućili kratak kurs korišćenja Git-a gde su ih naši stručnjaci, koji imaju višegodišnje iskustvo rada na Git i GitHub platformi, sproveli kroz ceo proces.\nOgromna zajednica programera\nGitHub trenutno koristi preko deset miliona ljudi koji su zajedno kreirali preko 26 miliona GitHub repozitorija. Kako kažu na njihovoj web stranici: “Programeri iz celog sveta zajedno prave neverovatne stvari. Njihova priča je i naša priča.”\nPočetak radionice vodio je od samog značenja Git-a, uvoda do same instalacije i rad sa Git-om.\nNakon završetka radionice, polaznici su izneli mnogobrojna pozitivna iskustva, obzirom da su imali priliku da isprobaju rad sa Git-om, neizostavni alat svakog ozbiljnog programera i programerskog tima.\nObzirom da Novi Pazar ima velikog potencijala u IT-u kao i da Tim ICT DC-a radi punom parom, u budućnosti svakako možemo očekivati još više radionica i drugih aktivnosti poput ove.


Ne popuštaju vanjski pritisci na region | Aktuelno\nNaslovna Istaknuto Ne popuštaju vanjski pritisci na region\nNačelnica Generalštaba Vojske Slovenije general-majorka Alenka Ermec. kaže da se u regionu ne može govoriti o trci u naoružanju, već o modernizaciji vojski i nabavci potrebnog i planiranog naoružanja i opreme.\nDržave u region suočene su sa kompleksnim unutrašnje – političkim pitanjima, na koja nije lako naći odgovore. Izazov je tim veći, što ne popuštaju ni vanjski pritisci ni izazovi, među kojima me naročito zabrinjavanju hibridne aktivnosti, vraćanje stranih boraca, te veliki broj migranata koji se i dalje nalaze u regionu – kaže u intervjuu Pobjedi načelnica Generalštaba Vojske Slovenije general-majorka Alenka Ermec.\nIstiče da se u regionu ne može govoriti o trci u naoružanju, već o modernizaciji vojski i nabavci potrebnog i planiranog naoružanja i opreme.\nPOBJEDA: Crna Gora je bila domaćin vježbe “Zajednički izazov 2019” u kojoj su učestvovali i slovenački vojnici. Koliko je bitna ova vrsta saradnje?\nERMEC: “Common Challenge” je samo jedna u nizu vježbi u kojima zajedno učestvuju slovenački i crnogorski vojnici – tu su i “Adriatic Strike”, “Adrian Pool” i druge. Ova vrsta saradnje je za nas od velikog značaja iz više razloga. Prvi je taj što zajedničkim učešćem na vojnim vježbama dajemo vrlo bitan i konkretan doprinos izgradnji i povećanju interoperabilnosti savezničkih vojski. Ovaj oblik saradnje je takođe bitan za identifikaciju mogućnosti zajedničke saradnje u nekim drugim oblastima. Konačno, zajedničke vježbe mogu da posluže kao temelj za saradnju na terenu, kao što je to slučaj sa saradnjom Slovenije i Crne Gore u NATO aktivnosti eFP u Latviji.\nPOBJEDA: Ulaskom u NATO Crna Gora se oslobađa starog naoružanja i modernizuje vojsku. Da li smatrate da su ocjene pojedinih regionalnih analitičara da se region utrkuje u naoružanju tačne?\nERMEC: Obje zemlje, kako Slovenija tako i Crna Gora, su punopravne članice NATO-a, zato se njihova modernizacija bazira na prihvaćenim ciljevima sposobnosti, koje su usklađene u savezništvu, odnosno, dio su cjelokupnog NATO paketa budućeg razvoja odbrambenih, a pogotovo vojnih sposobnosti. Zato oni predstavljaju srž i pokretač razvoja odbrambenih sposobnosti pojedine članice NATO-a. Država u okviru sopstvenog procesa odbrambenog planiranja, koji predstavlja okvir za harmonizaciju nacionalnog i savezničkog planiranja, opredjeljuje snage, sposobnosti i sredstva kako za potrebe nacionalne odbrane tako i za doprinos kolektivnoj odbrani u okviru Sjevernoatlantskog savezništva. Modernizacija vojske na tom principu ukazuje na nabavku potrebnog i planiranog naoružanja i opreme, što bi teško mogli okarakterisati kao takmičenje u naoružanju.\nPOBJEDA: Slovenačka i crnogorska vojska blisko sarađuju kao članice NATO-a, koji su, po Vama, najveći bezbjednosni izazovi regiona?\nERMEC: Nažalost, region se u posljednje vrijeme susrijeće sa različitim bezbjednosnim izazovima koji u većini slučajeva zahtijevaju zajedničke odgovore, jer se savremeni izazovi ne obaziru na državne granice. Države u regionu suočene su sa kompleksnim unutrašnjopolitičkim pitanjima, na koja nije lako naći odgovore. Izazov je tim veći, što ne popuštaju ni vanjski pritisci ni izazovi, među kojima me naročito zabrinjavanju hibridne aktivnosti, vraćanje stranih boraca, te veliki broj migranata koji se i dalje nalaze u regionu.\nPOBJEDA: Koliko je u posljednih pet godina modernizovana slovenačka vojska?\nERMEC: Slovenačka vojska je u posljednjem razdoblju ulagala prije svega u opremu vojnika sa naglaskom na zaštitnoj opremi, uniformi, opremi za nošenje i optoelektronskim sredstvima. Modernizovali smo opremu na području neeksplodiranih i improvizovanih eksplozivnih sredstava, uključujući vozila MRAP. Na polju inžinjerskih snaga modernizovali smo građevinsku mehanizaciju za inžinjersku podršku jedinicama. Znatna ulaganja bila su u bespilotne avio sisteme, opremu za streljačku obuku i treniranje kao što su simulatori, strelišta i sistemi meta. Nabavili smo nova terenska vozila. Kupili smo opremu za navođenje vazdušne vatrene podrške (JTAC) i razvili školu za uvježbavanje sa simulatorom. Modernizovani su komunikaciono-informacioni sistemi, ulagalo se u infrastrukturu aerodroma, a trenutno u operativnu upotrebu uvodimo protivoklopne sisteme PORS-2.\nPOBJEDA: Kolika je prosječna plata pripadnika Vojske Slovenije i ima li podrške države u rješavanju stambenih pitanja?\nERMEC: Plata pripadnika slovenačke vojske vezana je za jedinstveni platni sistem u javnom sektoru. Ona se sastoji iz platnog razreda pripadnika sa unapređenjima, položajnog dodatka, dodatka za radni staž, dodatka za kontinuitet, dodatka za specijalizaciju, dodatka za magistraturu ili doktorat, dodatka za nepovoljne radne uslove, dodatka za povećan obim rada, dodatka za rad preko punog radnog vremena, naknade za troškove prevoza na rad i sa rada i isplata nadoknade za ishranu na poslu. Prosječna plata za prvu polovinu 2019. iznosi, za oficire i generale 2.163 eura neto, za podoficire 1.730 eura neto, za vojnike 1.314 eura neto, za vojne službenike (ekvivalent oficira) 1.590 eura neto, za civilne zvaničnike u vojsci 1.997 eura neto i za civilno stručno-tehničko osoblje 1.048 eura neto.\nŠto se tiče rješavanja stambene problematike, mogu objasniti, da u Ministarstvu odbrane postoji fond službenih stanova, koji se dodjeljuju u skladu sa pravilnikom i na osnovu godišnjeg tendera onim pripadnicima, koji se prijave i to bez obzira na njihov status.\nPOBJEDA: Crna Gora je od početka evroatlantskih integracija imala veliku podršku Slovenije. Vidite li u budućnosti cio naš region u Alijansi?\nERMEC: Slovenija je uvijek bila veliki zagovornik politike otvorenih vrata Alijanse, a tako će biti i ubuduće. Ne sumnjam da sve države regiona koje se tako odluče mogu ući u Alijansu – Crna Gora i Sjeverna Makedonija pokazatelj su da su kompromisi i reforme uvijek dostižni, ako je motivacija dovoljno jaka. Slovenija će aktivno poduprijeti sve države regiona koje odluče ući u Alijansu, kao što je to uradila u slučaju spomenute dvije države. Ali takođe, želim da naglasim da treba da se poštuje pravo svake države da sama opredijeli svoje spoljnopolitičke ciljeve.\nPOBJEDA: Koliko je izazovno biti na čelu vojske, na radnom mjestu koje je u prošlosti uvijek bilo rezervisano za muškarce?\nERMEC: Obavljanje dužnosti načelnika ili načelnice Generalštaba nacionalnih oružanih snaga je jako zahtjevno i traži cijelog čovjeka. U radu je od velike pomoći dugogodišnje radno i životno iskustvo, obrazovanje i obučavanje, koje vojno lice mora obaviti, ako želi napredovati u vojnoj hijerarhiji. Kroz vojnu karijeru treba se svakodnevno dokazivati u radu u vojnim jedinicama, na vježbama i u međunarodnim operacijama i misijama. Sve to treba obaviti bez obzira na pol, a kriterijumi su isti za oba. A pošto je u vojnoj organizaciji mnogo više muškaraca nego žena, samo zbog te činjenice ženama zaista treba nešto više dokazivanja. Postoji samo jedan recept – a to je težak, stručan, predan rad i posvećenost onome u što vjeruješ.


Troškovi mekog krova na kvadratni metar pod ključem - Blog o popravci\nKrovni pokrivač - jedna od tehnički složenih i skupih finansijski strukturnih jedinica kuće. Naravno, programeri počinju da se pitaju šta su troškovi krovnih radova još uvijek u fazi projektovanja i procene troškova. Meki krovni pokrivač karakteriše prilično pristupačna cena, međutim troškovi izgradnje krova uključuju plaćanje instalacije od strane profesionalnih zanatlija i dodatnih fitinga, koji ponekad koštaju više od krovova. U ovom članku ćemo vam ispričati koliko košta jedan kvadrat ključ u ruke i koliko zavisi od troškova njegove instalacije.\nNa šta zavisi cijena?\nMekan krov je ekonomičan hidroizolacioni sloj na bazi fiberglasa impregniranog modifikovanim bitumenom, koji se odlikuje dugim vekom trajanja, odličnom otpornošću na vlagu i jednostavnoj instalaciji. Troškovi krovova mekanih pločica su troškovi nabavke materijala i naknada profesionalnih krovova. Konačni iznos koji košta jedan kvadratni metar krova zavisi od sledećih faktora:\nTip krovnog materijala.\nVrijeme godine i vremenski uslovi.\nIz izgradnje nosača ramena.\nSmatramo da je profitabilnije naručiti krovove ključeva od profesionalnih krovova, a troškovi postavljanja pločica se izračunavaju po kvadratnom metru. Osim toga, kvalitet instalacije je lakši za kontrolu, ako od početka do kraja radi jedna brigada.\nKvalitetni majstori, ako želite grubo izračunati troškove "mekog krova" na ključu, koristite jednostavno pravilo: obično cena instalacije krovne konstrukcije iznosi 50-60% troškova njegove kupovine. Tipično, profesionalni zanatlije imaju kvotu za kvadratni metar krova, a takođe ukazuju na ono što je uključeno u tu cenu, ali materijali obično moraju biti plaćeni odvojeno. Cene za ugradnju mekanih pločica variraju u zavisnosti od regiona, međutim, za grube proračune, možete koristiti sljedeće smernice:\nPolaganje šindre u proseku košta 300 rubalja po kvadratnom metru, ako je krovna konstrukcija povećana složenost, faktor multiplikacije se primjenjuje za izračunavanje troškova, što je 1,3-1,5.\nTroškovi montiranja čvrstog sanduka za polaganje bitumenskog krovnog krova iznosi 100 rubalja po kvadratnom metru.\nUgradnja hidroizolacionog materijala i materijala za parnu zaštitu košta 50 rubalja po 1 m2.\nZa instalaciju toplotne izolacije iskusni majstori uzimaju 150 rubalja po m2.\nInstaliranje oluka košta 200 rubalja i odvodne cijevi 150 rubalja po metru.\nVažno je! Prilikom naručivanja mekog krova "ključ u ruke", cijene za izvršenje radova su neznatno smanjene, obično instaliranje šindra bez uzimanja u obzir troškove materijala košta 1500 rubalja po m2, uzimajući u obzir troškove materijala - 3200 rubalja po m2.\nMnogi programeri, znajući koliko koštaju instaliranje bitumenskih materijala, zainteresovani su za pitanje kako smanjiti troškove bez gubitka kvaliteta kao prevlake. Stručni zanatlije tvrde da je bolje kupiti jeftinije krovne materijale nego da ih uštede smanjujući profesionalne kvalitete izvođača radova na krovu na principu ključ u ruke. Da smanjite troškove prilikom ugradnje mekog krova na sledeće načine:\nIzvršite instalaciju sami. Moderna bitumenska pločica je fiksirana na površini nagiba uz pomoć adhezivnog sloja, zaštićenog filmom, i krovnih noktiju sa širokim šeširom. U razlici od izgrađenih materijala, njeno polaganje se vrši na hladan način.\nPomerite ugradnju krova u zimu. Zimi, kada se završi građevinska sezona, a nema mnogo narudžbina za krovove, možete dobiti značajan popust na konstrukciju ključ u krovu.\nSmanjite složenost dizajna. Instaliranje ventilacionog sistema i prozora značajno povećava troškove rada, tako da je u slučaju budžetskog deficita bolje napustiti ove elemente u korist jednostavnih rešenja.\nObratite pažnju! Obavezno je sklopiti ugovor sa građevinskom organizacijom za pružanje usluga za izgradnju krova, a takođe zahtijevaju i garanciju.\nСледующаяBetonski temelj - aranžman na terenu. međuslojna košuljica


Beograd i Ljubljana unapređuju saradnju u oblasti ekologije - Naša Mesta\nNaslovna Ekologija Beograd i Ljubljana unapređuju saradnju u oblasti ekologije\nBeograd i Ljubljana unapređuju saradnju u oblasti ekologije\nGradonačelnik Beograda Zoran Radojičić razgovarao je sa delegacijom slovenačkog parlamenta na čelu sa Igorom Zorčičem, predsednikom Državnog zbora Slovenije, između ostalog i o unapređenju saradnje sa akcentom na projekte u oblasti ekologije.\n„Uvek se radujem posetama delegacije iz Slovenije i smatram da ima prostora za unapređenje saradnje između Beograda i drugih gradova u Sloveniji“, rekao je Radojičić na sastanku čije su teme bile saradnja Beograda i opština u Sloveniji, navedeno je na sajtu Beoinfa.\nRadojičić je saradnju Ljubljane i Beograda ocenio kao veoma uspešnu, čemu je doprineo i Sporazum o bratimljenju dva grada potpisan u novembru 2010. godine.\nSlovenija predstavlja primer dobrog upravljanja u oblasti zaštite životne sredine, što je potvrdio i izbor Ljubljane za Zelenu prestonicu Evrope 2016. godine, rekao je gradonačelnik i naglasio da je Beograd uvek spreman da primeni primere dobre prakse od drugih gradova.\nRadojičić je naglasio koliko je značajna saradnja na lokalnom nivou, pre svega kao važna tačka povezivanja građana dve države.\nGradonačelnik je istakao i da je zbog uspešne politike predsednika Aleksandra Vučića Beograd danas jedna od najvažnijih tačaka za investitore u Evropi, što potvrđuje i 2.000 gradilišta u glavnom gradu Srbije.\nS tim u vezi pozvao je slovenačke kompanije da nastave da investiraju.\nZorčič je rekao da Beograd uvek može da računa na pomoć Slovenije u realizaciji značajnih projekata.\nSlovenačka delegacija je od juče u poseti Srbiji, tokom koje je već održan niz sastanaka na najvišem državnom nivou.\nZorčić je rekao da mu je posebno drago što su se sastali sa gradonačelnikom Radojičićem i izrazili spremnost za dalje jačanje i razvoj saradnje između lokalnih samouprava u Sloveniji i Grada Beograda.\nPrethodni tekstKo će sve biti u obavezi da upotrebljava ćirilicu?\nSledeći tekstNovi Sad podržava samozapošljavanje sa 30 miliona dinara\nObeležen Globalni dan vetra\nObjavljen poziv za obnovu šumskih ekosistema u Srbiji\nPredstavljen projekat Upravljanje staklenom ambalažom na Zapadnom Balkanu


RTCG - Radio Televizija Crne Gore - Nacionalni javni servis :: Korona virus - Crna Gora :: "I drugi da slijede primjer stanovnika Tuzi"\n[ Al Jazeera Balkans, Objavila: R.B. ]\nERAKOVIĆ 27. 03. 2020. 20:40 >> 20:41 0\n"I drugi da slijede primjer stanovnika Tuzi"\nDirektor Kliničkog centra Crne Gore, Jevto Eraković, kazao je da su zadovoljni reakcijom građana Opštine Tuzi i pohvalio njihovu odgovornost i odnos prema sebi i državi.\nOn je u osvrtu na protekle dane, za Dnevnik Al Jazeera Balkans, kazao da su u Nacionalnom koodinacionom tijelu, na preporuku struke, prepoznali da Tuzi mogu biti veliki epidemiološki problem.\nKako je kazao, većina građana Tuzi pridržava donesenih mjera.\n"Bićemo zadovoljni ako i drugi budu slijedili primjer građana Tuzi", poručio je Erakoić.\nKazao je i zadovoljstvo reakcijom države prema postojećoj stuaciji, i naglasio da je do izražaja došao dugogodišnji parnerski odnos sa EU, SAD i prijateljskim zemljama.\n"Investitori i naši prijatelji pokazali su više nego prijateljski odnos prema Crnoj Gori, i prema najavama premijera Duška Markovića i presjednika Mila Đukanovića i onim što je izvjesno u dinamici dospijevanja opreme, mislim da ćemo biti na zavidnom nivou", rekao je Eraković.\nPoručio je da KCCG ima potrebnu zaštitnu opremu i da se trude da crnogorske zdravstvene radnike zaštite. Podsjetio je da nemamo nijednog zdravstvenog radnika koji se zarazio u zdravstvenom sistemu Crne Gore.\n"Najviše me raduje veliki elan i spremnost zdravstvenih radnika da profesionalno i požrtvovano pristupe izazovima koji slijede", kazao je Eraković.


Kako svaki znak reaguje kada je u blizini osobe u koju je zaljubljen - Ženski magazin - Horoskop, ljubav, fitness i zdravlje\nPostoje dva načina da saznate. Jedan je da direktno pitate osobu, a drugi je da gledate u zvezde. Ne u one sa neba, već iz astrološke karte.\nAko želite da znate kako svaki znak Zodijaka reaguje kada je blizu simpatije, pročitajte u galeriji fotografija.\nponasanje kad je zaljubljen |


Vreme - Lokalni izbori: Radikalno demokratski\nVREME 717, 30. septembar 2004. / VREME\nAko posle nekoliko uzastopnih izbornih kampanja još ima snage da prati razvoj političke situacije u zemlji, prosečan birač u Srbiji u poslednjih nekoliko dana trebalo je da "svari" i u logičan sistem poveže nepreglednu količinu kontradiktornih informacija, prouzrokovanih kombinacijom šarolikog rasporeda snaga u novim lokalnim skupštinama s jedne, i različitim interesima ključnih aktera s druge strane. Ni pokušaj odabira samo najkrupnijih kontradiktornosti ne rezultira formiranjem kratkog spiska: najvažnija izborna vest posle prvog kruga lokalnih izbora trebalo je da bude ona prema kojoj su se posle višednevnih pregovora, predsednik i premijer Srbije, Boris Tadić i Vojislav Koštunica, sporazumeli o podršci demokratskim kandidatima u drugom izbornom krugu i principima na osnovu kojih će partije na čijem su čelu – Demokratska stranka i Demokratska stranka Srbije, formirati lokalne organe uprave u većini srpskih opština. Istovremeno, novosadski funkcioneri DSS-a, koji će, prema najavama iz stranačke centrale, poslušati zvanični stav, nastavili su da odgovaraju svoje simpatizere od poštovanja zvaničnog stranačkog uputstva u drugom izbornom krugu, zalažući se za saradnju sa radikalima i zaklinjući se u principijelnost stava da je za njih nemoguće da podrže kandidata DS-a za gradonačelnika Novog Sada Borisa Novakovića, zbog poznate afere sa glasanjem iz Soluna. A portparol DSS-a Andreja Mladenović, prema pisanju dnevne štampe, najavio je i moguća iznenađenja, koaliciju sa radikalima i socijalistima "radi formiranja jake lokalne vlasti".\nKARIĆ DEMOKRATA: Iz DSS-a su stigle i ocene o "korektnim odnosima između svih stranaka" i "vremenu u kome je moguće sarađivati sa svima", ali nikako i sa Savezom vojvođanskih Mađara Jožefa Kase, Listom za Sandžak Sulejmana Ugljanina i Ligom socijaldemokrata Vojvodine Nenada Čanka, sa kojima njihov novi glavni partner, Tadićev DS, opet, ima različite oblike pozitivnih odnosa. S druge strane, u DS-u tvrde da je za njih i dalje nemoguća saradnja sa radikalima i socijalistima (Tadić je čak bio pripretio "krajem kohabitacije" ukoliko bi Koštunica prihvatio radikalsku postizbornu ponudu o saradnji SRS-a i DSS-a). Istovremeno, ni DS ni DSS nisu gadljivi po pitanju saradnje sa Pokretom snaga Srbije Bogoljuba Karića, najuspešnijeg tajkuna iz vremena vladavine Slobodana Miloševića – ali, na sporazum sa Karićevom strankom, za koju tvrdi da je "sve samo ne demokratska", nikako ne pristaje članica Koštuničine vlade, G 17 plus Miroljuba Labusa (bez čega je, recimo, nemoguć dogovor o formiranju prve nesocijalističke i neradikalske vlasti u Vranju). Koštuničin DSS, naravno, podržava kandidate G17 plus i drugih koalicionih partnera u Vladi u drugom krugu lokalnih izbora.\nTo nikako nije sve: zvanična stranačka saopštenja DS-a i DSS-a, i nakon lošeg rezultata stranaka članica vladajuće koalicije u prvom krugu lokalnih izbora, ostala su na liniji uspostavljenoj posle debakla predstavnika vladajuće koalicije Dragana Maršićanina na junskim predsedničkim izborima. Prema tim saopštenjima, uprkos očiglednoj promeni raspoloženja birača, neće biti brzog raspisivanja prevremenih parlamentarnih izbora, jer je pre toga neophodno doneti novi ustav (što je za Koštunicu još odavno pitanje svih pitanja). Istovremeno, tačno u skladu sa teorijom koju uporno demantuje, prema kojoj namerava da potisne lidera DSS-a Koštunicu i preuzme vlast u toj stranci, Zoran Drakulić, čovek za čije ime se vezuje aktuelno zaustavljanje pada rejtinga DSS-a, javno je izneo potpuno suprotne stavove od zvaničnih. On se, naime, založio za raspisivanje prevremenih izbora pre donošenja novog ustava, u slučaju da DS u narednih mesec dana ne uđe u vladu Vojislava Koštunice. Koštuničina stranka se odmah distancirala od "ličnog stava" svog novog člana – starog finansijera, a predsednik i potpredsednik DS, Boris Tadić i Dušan Petrović, objasnili su i razloge zbog kojih DS, kao trenutno najjača stranka u Srbiji, nikako ne može da uđe u Vladu u kojoj bi bila mlađi partner i preuzme odgovornost za politiku na koju ne bi mogla da vrši značajan uticaj. Ipak, Petrović je, nakon Drakulićevog "ličnog stava", izneo tvrdnju koja se razlikuje od Tadićevog junskog zalaganja za održavanje stabilnosti u Srbiji (odnosno opstanak aktuelne vlade) još godinu dana. Prema njegovim rečima, naime, vanredni parlamentarni izbori trebalo bi da se održe u februaru, u slučaju da ustav ne bude donet – što teško da može prijati ušima premijera Koštunice, ali za Drakulića ne mora biti neprihvatljivo. I drugi predsednik DS-a Slobodan Gavrilović ocenio je da je lično najbliži opciji istovremenih izobra u Srbiji i izbora u državnoj zajednici, koji treba da budu održani 3. februara, pri čemu nije eksplicitno isticao donošenje ustava kao uslov za održavanje izbora. On je, istovremeno, ocenio i da je moguće da vlada bude rekonstruisana, i da izbori budu povezani sa donošenjem novog ustava.\nŠPIJUN U PORODILIŠTU: Aktuelnoj akciji zbunjivanja javnosti ništa manji doprinos nisu dali ni radikali: dok su kandidati te stranke za gradonačelnike Beograda i Novog Sada, Aleksandar Vučić i Maja Gojković, javno uvežbavali uloge modernih, demokratskih političara, široj javnosti slabo poznati funkcioner te stranke (po zanimanju književnik) u zakupljenom terminu na TV Inđija evocirao je uspomene na minuli rad i dobro poznati imidž matične stranke, čije ime ni Vučić ni "naša Maja" nisu rado isticali tokom kampanje (a nisu se setili ni da, kao u nekim prethodnim situacijama, obuku majice sa likom svog lidera, haškog pritvorenika Vojislava Šešelja). Dotični književnik sa članskom kartom SRS-a, po imenu Momir Lazić, javno je, naime, prebrojavao Albanke koje su se "po zadatku" porodile u novosadskim bolnicama, a o predsedniku Srbije govorio je kao o "izdajniku koji je rasturio vojsku" i "dovukao nam Al Kaidu na vlast" jer je "sklopio ugovor sa Izraelom o prodaji kalašnjikova". Aktuelnog predsednika opštine Gorana Ješića, inače člana Građanskog saveza Srbije i finalistu u drugom krugu izbora za predsednika opštine, Lazić je optužio da je "direktan krivac za to što 47 odsto mladih u Inđiji uzima drogu" kao i da ima svoje "eskadrone smrti". Radikalskom književniku se, kao nekad Tomislavu Nikoliću ("poručite Đinđiću da je pred smrt i Tito ostao bez noge"), javilo i da Ješića ne čeka baš blistava budućnost: "Đinđić je platio naivnu vjeru u Zapad. Oni kada obave svoje poslove, oni ovako ko poslednju gnjidu bacaju i likvidiraju, tako će uraditi i sa Ješićem,"\nKontradiktorne poruke koje su javnosti uputile ključne političke partije ipak nisu posledica promenljivog vremena i trenutnog raspoloženja stranačkih funckionera, već su prouzrokovane bitno različitim interesima svake od tih grupacija. Jer, prema mišljenju većine analitičara, uprkos najvećem broju osvojenih glasova na lokalnim izborima u Srbiji, koji su potvrdili istraživanja o najboljem rejtingu DS-a, partija predsednika Srbije Borisa Tadića (koja još nema stabilnu partijsku strukturu) ima interes da još neko vreme očuva oslabljenu vladu Vojislava Koštunice i prepusti joj odgovornost za nekoliko nepopularnih poteza koji prednjače na listi najvažnijih državnih poslova. Istovremeno, Koštuničinom DSS-u je potrebno da ostane na vlasti do postizanja konkretnog rezultata (Ustav) na koji bi mogao da se pozove u sledećim pokušajima da sačuva sadašnje i povrati neke od bivših simpatizera. A radikali, koji su još jednom izborno potvrdili svoju snagu, u potrazi su za receptom koji bi im omogućio pretvaranje izborne snage u realnu vlast: u tu svrhu, morali bi da sačuvaju i svoje stare birače, navikle na ekstremno desničarski imidž stranke, ali i da se transformišu u partiju koja više neće biti neprihvatljiv koalicioni partner za sve druge grupacije koje su u stanju da pređu izborni cenzus.\nU takvoj atmosferi, građani bi trebalo da osete potrebu da i u nedelju 3. oktobra izađu na izbore makar u onom, ne preterano velikom broju (nešto više od trećine upisanih) u kome su to učinili 19. septembra. Izbori se održavaju u većini srpskih opština (za predsednika opština), ali i širom Vojvodine (drugi krug pokrajinskih izbora, koji se održavaju po kombinovanom sistemu – polovina poslanika u novoj skupštini Vojvodine već je izabrana po proporcionalnom sistemu, dok se za drugu polovinu organizuje dvokružni većinski sistem). Drugi krug neophodan je i u sva četiri srpska grada, pri čemu najviše kandidata ima DS (u sva četiri grada), dok radikali imaju dvoje finalista, a Nova Srbija Velimira Ilića i Srpski pokret obnove Vuka Draškovića po jednog. Pored već pomenutih takmičarskih parova Bogdanović (DS) – Vučić (SRS) u Beogradu i Gojković (SRS) – Novaković (DS) u Novom Sadu, kladioničari bi mogli da porazmisle i o ishodu utakmice između Veroljuba Stevanovića (SPO) i Dragutina Radosavljevića (DS) u Kragujevcu i Gorana Ćirića (DS) i Smiljka Kostića (NS) u Nišu. Da stvar bude komplikovanija, uprkos dogovoru Tadić–Koštunica, DSS će u Kragujevcu i Nišu, gde DS ima finaliste, zbog obaveze prema svojim koalicionim partnerima na republičkom nivou, podržati kandidate SPO-a i NS-a. Postignuti dogovor neće važiti u petnaestak opština gde će se u drugom krugu suočiti kandidati iz DS-a i DSS-a.\nPREDIZBORNA KORUPCIJA: Različite kombinacije stranka koje su stale iza pojedinih kandidata, otežavaju iznošenje preciznih podataka o plasmanima svake partije ponaosob (iza Milenka Flipovića, koji je ušao u drugi krug u Sremskim Karlovcima, tako, recimo, stoje DS, DSS, G17 plus i SPO, a mnogi finalisti – u Ivanjici čak oba protivkandidata –predstavnici su grupa građana). Ipak, više nego očigledno je da najviše finalista imaju demokrate i radikali. U nedostatku preciznih istraživanja javnog mnjenja, većina analitičara sklona je proceni prema kojoj će proklamovano ujedinjenje "svih demokratskih snaga" izazvati sličan efekat kao i u junskom predsedničkom duelu Borisa Tadića i Tomislava Nikolića (SRS) i dovesti do pobede neradikalskih kandidata. Prema nekim mišljenjima, međutim, naročito u Beogradu i Novom Sadu, rezultat je još krajnje neizvestan.\nZbog toga su pretendenti na funkcije gradonačelnika, pre svega oni iz redova SRS-a, uoči drugog kruga dodali gas u kampanji: Maja Gojković je snimila TV reklamu koja parafrazira ranije najuspešnije slogane demokratskih stranaka ("Dajem reč da ću ispuniti sva obećanja, da će od sada biti zaista pošteno"), a modernizovana varijanta Aleksandra Vučića pribegla je starom radikalskom receptu – optuživanju konkurencije za korupciju (Vučićev protivkandidat na izborima za gradonačelnika Beograda ipak je izbegao epitet "najvećeg kriminalca u Srbiji" koji je ta stranka ranije umela da prišije trenutnim suparnicima). Predizborno predajući nadležnom sudu prijavu protiv Bogdanovića za krivično delo korupcije pri raspisivanju tendera, korupcije u javnim nabavkama i nenamenskog trošenja sredstava iz budžeta Beograda tokom prethodne četiri godine vladavine, Vučić je, u maniru deteta iz fine porodice, koje nikad nije izgovorilo ružnu reč, čak izbegao da ponovi i reakciju DS-a na njegove optužbe. Prozvani Bogdanović ocenio je da se Vučić služi izmišljotinama, obećavši da neće izostati reakcija DS-a na podnošenje krivične prijave protiv radikala, ali do utorka, kada je pripreman ovaj broj "Vremena", nije bilo poznato o kakvoj je reakciji reč. Poteglo se i za drugim već viđenim sredstvima: radikalska optužba na račun Sava centra, prema kojoj radikalima nije dozvoljeno održavanje predizborne konvencije u tom prostoru, trebalo bi da stvori sliku o neslobodi pod aktuelnim (gradskim) režimom, a ponavljanje poziva Bogdanoviću na svakodnevne TV duele trebalo bi da Vučića predstavi kao neustrašivog pravednika.\nU međuvremenu, na terenu se, u skladu sa principima oko kojih su se složili Tadić i Koštunica, vode komplikovani pregovori koji, zavisno od izbornih rezultata i broja stranaka neophodnih za formiranje većine, uključuju različit broj stranaka. Prema rečima potpredsednika DS-a Dušana Petrovića, koji je, u ime te stranke, zadužen za nastavak pregovora, veći deo tih razgovora ipak će biti vođen posle drugog kruga lokalnih izbora.


Proteklih decenija Tekstilni kombinat 'Raška' i Trikotaža zapošljavali su nekoliko hiljada radnika i ostvarivali veliki izvoz. U teškim devedesetim godinama agilni privatnici su proizvodili nadaleko čuvene farmerke, dukserice, jakne, čarape i dečju konfekciju. Danas je od 300 privatnika ostalo oko 100.\n- Novi Pazar može da obuče celu Evropu. Imamo i menadžersko i stručno tekstilno znanje, proizvodne kapacitete, ali za taj uspeh potrebno je da država spreči prodaju tekstila na crno, na buvljacima i u komisionima, te da natera sve proizvođače da plaćaju doprinose radnicima - kaže Tigrin Kačar, predsednik Unije proizvođača tekstila, direktor dečje konfekcije 'Stig'.\nDrugi ključni uslov je da neko u Novom Pazaru konačno započne proizvodnju sirovina.\n- Trudimo se da izvezemo finalni proizvod, a uvozimo sirovinu. To je teško. Kada bi ovde proizvodili teksas, keper i ostale sirovine, ceo proces bi nam bio olakšan - zaključuje Kačar.\nNa novopazarskoj pijaci mnogi prodaju farmerke i dukserice, ali ističu da je sve teže živeti od ovog posla.\n- Radim ovde jer nemam bolji posao. Sve je manje ljudi koji dolaze u Pazar da bi se obukli. Svi butici kupuju robu direktno kod proizvođača tako da na tezgama prodajemo samo sugrađanima - kaže Juso M. koji prodaje farmerke za 600 dinara po komadu.\nNi rad kod privatnika na proizvodnji farmerki nije isplativ kao nekada. Jedan radnik nam kaže da je svojevremeno zarađivao 700 maraka i da je to bila 'ogromna para'.\n- Danas zaradim 250 evra na mesec i sa njima ne mogu ništa. Nekad su bile manje norme - kaže ovaj mladić.\nPo mnogima, ključ za ponovni procvat novopazarskog tekstila je u rukama države.\n- Vlast treba da zaštiti ozbiljne proizvođače od ekonomije koje nije siva nego je crna, od ekonomije koja ne plaća dažbine i tako radi protiv proizvođača koji uredno plaćaju poreze i doprinose - kaže Safet Krlić, direktor fabrike za proizvodnju teksas odeće 'Casaba'.\nNazim Ademović, koordinator za privredu u opštini, pokrenuo je inicijativu sa privrednom komorom da poveže domaće proizvođače sa strancima.\n- To može biti jaka injekcija za naše proizvođače i činimo sve da ih povežemo sa strancima, jer naši ljudi mogu da postignu proizvodni kvalitet i da dobro obave proizvodne usluge za velike firme iz Evrope - kaže Ademović.


Predstavnici Kancelarije AP Vojvodine u Briselu na sastanku Biroa AER-a\nU svetlu obeležavanja 25. godišnjice potpisivanja Mastrihtskog ugovora o Evropskoj uniji, u Mastrihtu je održan sastanak Biroa Skupštine evropskih regija (AER), najvišeg političkog i izvršnog tela ove organizacije, čiji je AP Vojvodina punopravni član od 2002. godine. Ceo događaj u Mastrihtu održava se u okviru programa „Europe Calling“, koji ovaj grad i provincija Limburg realizuju povodom obeležavanja 25. godišnjice Sporazuma u Mastrihtu.\nČlanovi Biroa AER razgovarali su o političkim prioritetima i budućim aktivnostima između dve generalne skupštine AER 2018. i 2019. godine.\nDelegaciju AP Vojvodine na ovom skupu predvodio je predsedink Skupštine AP Vojvodine Ištvan Pastor, a aktivno učešće imali su i predstavnici Kancelarije AP Vojvodine u Briselu.\nPredsednik Pastor ocenio je, tokom razgovora sa predstavnicima regiona članica AER, da su određene promene u promišljanju, procesu donošenja političkih odluka i planiranja budućih aktivnosti ove organizacije neminovne i neophodne, s obzirom na činjenicu da se i sama Evropa susreće sa brojnim izazovima i promenama, u skladu sa kojima definiše svoje prioritete. On je dodao i da je AP Vojvodina fokusirana na međuregionalnu saradnju i da je ona jedan od osnovnih stubova politike pokrajinske administracije, kako u okviru AER-a, tako i o okviru drugih organizacija i prekogranične saradnje.\nNa kraju sastanka Biroa AER, usvojeni su politički prioriteti za narednu godinu koji se odnose na jačanje poverenja i aktivne saradnje, promociju demokratije, jednakosti i inkluzije, razmenu znanja i podršku zelenim ekonomijama, te ekologiji i obnovljivim izvorima energije.\nAER je najveća nezavisna mreža regiona u Evropi koja je osnovana 1985. godine i okuplja više od 150 regiona iz 30 zemalja, uključujući i 15 međunarodnih organizacija. Ova institucija ima veliku ulogu u prepoznavanju regiona kao ključnih aktera u procesu donošenja odluka i daljoj izgradnji Evrope.\nPokrajinska vlada Vojvodine...


Horoskop za ponedeljak, 13. januar | NSU\nNaslovna Lifestyle Horoskop (arhiva) Horoskop za ponedeljak, 13. januar\nHoroskop za ponedeljak, 13. januar\nOvih dana se za svaki dinar mnogo mučite. Ne igrajte na kartu sreće, oslonite se isključivo na svoje sposobnosti, rad, trud i odricanja, jedino ćete na taj način ostvariti zadovoljavajući uspeh. Računajte na teškoće sa pretpostavljenima. Nema potrebe da dramatično doživljavate nove događaje, opustite se.\nProbleme ćete rešiti uz pomoć saradnika od poverenja koji će pokazati da žele da budu uz vas. Osoba koja vam se dopada će pokazati da je spremna da napravi prvi korak ka vama. Uskoro vas očekuje početak veze. Problemi sa niskim pritiskom su naglašeni kod vas u narednom periodu.\nPrepuni ste optimizma i elana tako da pomalo gubite realnu sliku o mogućnostima koje su pred vama. Veliki planovi i ambicije mogu biti zaustavljeni neočekivano nepovoljnim odlukama nadležnih koji vašu ideju isključuju u startu. Nalazite se u sjajnoj psihofizičkoj formi.\nNema razloga da se ponašate strogo prema partneru. Pokažite da imate dovoljno razumevanja i emotivnog sluha. Neko ne obraća pažnju na Vaš poslovni autoritet ili komentare koje upućujete. Potrebno je da uspostavite bolji model uspešne komunikacije. Posetite stomatologa kako biste utvrdili da li imate razloga za brigu.\nUmorni ste od tempa koji vas pritiska već neko vreme. Obeshrabruju vas zahtevi sa svih strana kao i novčane obaveze koje su se nagomilale. Ne krivite druge što je sve na vama, sami ste sve preuzeli na sebe pa je sad vreme da u tome i istrajete. Prijaće Vam neka sportska aktivnost.\nNeko jasno negoduje zbog Vašeg ponašanja. U odnosu sa voljenom osobom ne možete dobiti sve što zahtevate. Nema razloga da se ponašate kao veliki optimista u susretu sa saradnicima različitih profila, prihvatite poslovni kompromis. Povedite računa o unosu vitamina jer je jako važno da u narednom periodu jačate svoj imunitet.\nUkazaće vam se šansa za aktivnosti koje vas mogu navesti na ideju o pokretanju privatnog posla. Zategnuti odnosi sa šefovima i loša atmosfera iznedriće ekipu ljudi sa kojom možete planirati samostalni biznis. Mogući su problemi sa holesterolom kod vas u narednom periodu. Važno je da vodite računa o svojim navikama u ishrani. Kod lekara prekontrolišite stanje jetre.\nNepotrebno iskušavate patnerovo strpljenje, možete zažaliti zbog nekih izgovorenih reči ili ishitrenih postupaka. Budite strpljiviji. Nema razloga da strogo forsirate svoje poslovno-finansijske planove, nova orijentacija u razmišljanju i delovanju donosi bolju satisfakciju. Proveravajte krvni pritisak u narednom periodu jer ćete biti skloni problemima na polju zdravlja.\nVaš posao vam deluje nestabilno i prilično ste nesigurni u dalji tok situacije na ovom polju. Moguće je da preispitujete svoj brak i da niste dovoljno sigurni u partnera koji pokazuje promenljivo ponašanje. Moguća je glavobolja kod vas u narednom periodu. Bićete skloni tegobama na ovom polju. Generalno vas očekuje stresna faza u kojoj ćete biti stalno napeti.\nPartner deluje nestrpljivo u isčekivanju da ispunite svoja obećanja, ali Vi imate dobru ljubavnu strategiju od koje ne odustajete lako. Imate velike ambicije, ali Vaš uspeh je relativan i podložan iznenadnim promenama. Nalazite se u promenljivoj psihofizičkoj fazi. Mogući su manji problemi sa bešikom.\nPostoje dani kada sve ono u šta verujemo dolazi u pitanje. Takav je čas kucnuo kod vas. Nije vam jasno, zbog čega ne funkcioniše sistem rada i nagrada. Toliko ste se trudili i sve uradili po pravilu, a rezultati su izostali. Ne gubite nadu, nije sve gotovo. Puni ste energije i možete da očekujete da će vam stanje na polju zdravlja biti generalno dobro.\nDo vas stižu pozitivne vesti u vezi sa poslom. Nije neobično da danas razmišljate o tome iako je dan savršen za neobavezan provod. Ništa čudno jer glas stiže od prijatelja s kojim ste i poslovno povezani. Iskoristite tu privilegiju. Povedite računa o želucu koji bi mogao da vam bude osetljiv.


Iranski vojni avion se srušio u vulkan /video/ - Sputnjik Srbija\nIranski vojni avion se srušio u vulkan /video/\n10:31 25.12.2019 (osveženo 10:33 25.12.2019) Preuzmite kraći link\nIranski vojni avion srušio se na planinu Sabalan, u provinciji Ardebil, potvrđeno za agenciju IRNA. Spasilački timovi poslati u potragu za preživelima.\nZa sada nije objavljeno o kojoj vrsti letelice je reč, niti koliko je ljudi bilo u njoj.\nPrema prvim izveštajima u pitanju je MIG 29.\nOčevici navode da je reč o borbenom avionu iranske vojske i da je on pao u središte vulkana koji nije aktivan.\nLokalno stanovništvo ističe da su čuli jak prasak kada je avion pao.


Vremeplov - 29.oktobar\n1798. Donesen je Zakonik opšti, crnogorski i brdski - poznat kao Zakonik Petra prvog, čime je sudska vlast u Crnoj Gori prvi put dobila svoje mjesto u sudskom postupku. Proklamovao je jednakost ljudi pred zakonom, ukidanje krvne osvete, plemenske omraze i slično što je ubuduće bilo u nadležnosti "zemaljske vlade".\n1813. Nakon što je crnogorska vojska oslobodila Budvu, Herceg Novi i Kotor u Dobroti se sastala Skupština Crnogoraca i Bokelja i proglašeno je ujedinjenje Crne Gore i Boke. Izabrana je Centralna komisija "kao neka vrsta privremene vlade" i ostali organi vlasti.. Ta nova formacija je zaživjela i očekivalo se da uz podršku Rusije, ujedinjenje potvrde velike sile. Međutim, pod pritiskom Rusa, Mirovna konferencija naredne godine, ponovo je razdvojila te dvije provincije i Boka je ponovo dodijeljena Austriji. Na Bečkom kongresu 1815. g. Boka Kotorska je predata Austriji i pod njenu okupaciju ostala sve do 1918. god.\n1507. Rođen španski vojskovođa Fernando Alvares de Toledo, vojvoda od Albe. Kao namjesnik Holandije sprovodio teror nad protivnicima španske krune, tokom kog je pogubljeno 18.000 ljudi.\n1814. Fulton, prvi parni ratni brod, koji je konstruisao Robert Fulton, porinut u njujorškoj luci.\n1888. U Carigradu potpisana Konvencija o Sueckom kanalu. Prema njoj, kanal treba da bude slobodan i otvoren, za vrijeme rata i u vrijeme mira, za sve trgovačke i ratne brodove, bez obzira na zastavu.\n1889. Umro ruski pisac, književni kritičar i revolucionar Nikolaj Gavrilovič Černiševski. Zalagao se da književnost bude oruđe društvene kritike, a u djelu "Šta da se radi" iznio socijalističko-utopijske poglede na društvo.\n1897. Rođen njemački nacistički političar Jozef Gebels, ministar prosvjete i propagande nacističke Njemačke, jedan od inspiratora antisemitskog terora. Izvršio samoubistvo, s cijelom porodicom, u posljednjim časovima pred pad Berlina u II svjetskom ratu.\n1908. Umro Silvije Strahimir Kranjčević, najveći hrvatski pjesnik na prelazu iz 19. u 20. vijek.\n1910. Rođen engleski filozof Džuls Alfred Ejer. Njegova knjiga "Jezik, istina i logika" smatra se manifestom logičkog pozitivizma.\n1911. Umro Džozef Pulicer, američki novinski magnat, jedan od začetnika tzv. žute štampe. Iz njegove fondacije svake godine se dodjeljuje nagrada za novinarstvo, karikaturu, istoriju SAD, poeziju, dramu, roman i muziku.\n1918. Hrvatski sabor poslije raspada Austro-Ugarske u I svjetskom ratu proglasio raskid državno-pravnog odnosa s Habsburškom monarhijom i proglasio pristupanje Hrvatske zajedničkoj državi sa Slovenijom i Srbijom, odnosno formiranje Kraljevine Srba, Hrvata i Slovenaca.\n1923. Turska proglašena republikom, general Mustafa Kemal Ataturk postao prvi predsjednik.\n1929. Krah Njujorške berze, Crni utorak, označio početak velike krize koja je uzdrmala temelje privrede SAD i kasnije se proširila na cio svijet. Industrijska proizvodnja u razvijenim zemljama pala na nivo sa početka vijeka, bez posla ostalo 26 miliona ljudi.\n1950. Umro švedski kralj Gustav V. Tokom vladavine, od 1907, osigurao neutralan status Švedske u oba svjetska rata.\n1996. U Beču održana aukcija oko 8.000 slika, skulptura i ostalih umjetničkih djela koja su od austrijskih Jevreja u II svjetskom ratu oteli austrijski i njemački nacisti. Prihod dodijeljen preživjelima u holokaustu.\n1998. Komisija Južne Afrike za istinu, predsjedniku Nelsonu Mendeli predala izvještaj u kojem su bivši predsjednik Pjer Bota, Mendelina bivša supruga Vini i Afrički nacionalni kongres optuženi za kršenje ljudskih prava.\n1998. Veteran astronautike SAD Džon Glen u 77. godini spejs-šatlom Diskaveri ponovo poletio u kosmos, 36 godina poslije svoje prve kosmičke misije.\n2000. Više od 30.000 ljudi demonstriralo protiv neonacista u njemačkom gradu Diseldorfu.\n2001. Japan usvojio kontroverzni zakon koji dozvoljava japanskim oružanim snagama, prvi put poslije II svjetskog rata, da budu angažovane u inostranstvu kao podrška napadima SAD u Avganistanu.\n2001. Pod pritiskom predsjednika Pakistana, zatvoreno 12 pripadnika Islamskog militarističkog pokreta radi istrage o oružanom napadu na jednu hrišćansku crkvu, kada je ubijeno 16 osoba.\n2002. U požaru u petospratnom Međunarodnom trgovinskom centru u južnovijetnamskom gradu Ho Ši Min poginula 61, povrijeđeno više od 100 osoba.\n2003. U Tokiju na smrt vješanjem osuđen Tomomas Nakagava, jedan od vođa japanskog kulta Strašnog suda, koji je 1995. učestvovao u napadu smrtonosnim nervnim gasom na tokijsku podzemnu željeznicu, kada je umrlo 12 osoba.\n2003. U 83. godini umro italijanski tenor Franko Koreli, jedan od najpopularnijih operskih pjevača XX vijeka.\n2004. Lideri Evropske unije u Rimu potpisali evropski ustav, 25 članica EU dobilo dvije godine za njegovu ratifikaciju.\n2004. Arapska televizija Al Džazira emitovala snimak u kom vođa Al Kaide Osama bin Laden prvi put javno priznaje da stoji iza napada u SAD 11. septembra 2001.\nUkupno 389 Danas 389 Juče


Imam problem ali ne znam kako sam da ga rešim - BOŠ Karijera\nImam problem ali ne znam kako sam da ga rešim\nZavršio sam srednju poljoprivrednu školu u Zrenjaninu za tehničara hortikulture i nakon poljoprivredne škole sam se opredelio za prekvalifikaciju za smer: medicinski laborant.Kada sam upisao prekvalifikaciju i školi priložio sva potrebna dokumenta za upis dobio sam nastavne materijale od profesora šta trebam da naučim za ispit.Počeo sam da učim anatomiju i fiziologiju i ukupno sam imao 62 pitanja za ispit da naučim a na ispitu bi imao samo 3 što mi je bio problem da naučim jer je to za mene bilo jako teško i opširno pogotovo za nekoga ko je završio srednju poljoprivrednu školu.Teško sam učio anatomiju i fiziologiju jer sam u prethodnoj školi učio samo o biljkama i nisam bio upućen u medicinu i u medicinske nauke.Dugo sam se dvoumio da li da završim prekvalifikaciju ili da odustanem na kraju sam odlučio da odustanem jer nema svrhe da učim nešto što nikada ne bi naučio i položio.Posle toga sam razmišljao za razne visoke škole i fakultete ali mene sprečava matematika zato sam i upisao prekvalifikaciju jer matematiku tamo nisam imao priznali su mi je ali sada imam takav problem da ne znam šta da radim za dalje.Medicina je veoma opširna i zahteva veliko odricanje mislio sam da ću ja to zaista moći ali ispostavilo se da neću i mnogo sam tugovao zbog toga. Moje pitanje glasi da li vi možete da mi date neke savete u vezi moje situacije jer ne znam šta da više radim? Razmišljam da pauziram godinu da se psihički odmorim od škole pa onda da upišem nešto u vezi vatrogasca ali ja ne znam šta trebam da završim da li trebam da završim neku visoku školu ili fakultet ili je možda to samo neki kurs za vatrogasca verovatno se to praktično zove zaštita od požara ili zaštita na radu ili bi morao oba da završim da bi mogao da radim kao vatrogasac?Smatram da je to savršen posao jer vatrogasac ima benificirani radni staž i ako bi vi mogli možda da mi kažete koje su još prednosti za vatrogasca iako znam da je takav posao u jednu ruku rizičan a u drugu ruku odličan?\nŽao mi je što si imao loše iskustvo sa procesom prekvalifikacije. Sa druge strane, ako si procenio da to na bilo koji način prevazilazi tvoje kapacitete, potpuno je u redu što si odustao i odlučio se za nešto drugo.\nDa li si razmotrio neku drugu visoku školu? Ukoliko želiš da razmotriš još neke opcije, mogu da ti predložim da pokušaš da uradiš naše testove interesovanja, veština i osobina, na osnovu kojih možeš da dobiješ još neke predloge zanimanja i obrazovnih ustanova koje će ti pomoći da se pripremiš za njih. Ne podrazumevaju sva zanimanja veći nivo poznavanja matematike, tako da verujem da možeš da pronađeš nešto što može odgovarati tvojim interesovanjima i sklonostima :)\nSvakako je potpuno u redu da napraviš i pauzu. Da li si razmišljao o tome kako bi iskoristio tu pauzu? Da li razmišljaš o tome da se zaposliš, da to vreme iskoristiš za neke hobije i druga interesovanja, ili razmatraš neku treću opciju? To vreme svakako može da ti posluži da možda malo bolje stekneš uvid u to čime sve možeš da se baviš i kao i svoje potencijale.\nObuku za vatrogasce vrši Centar za osnovnu policijsku obuku. Konkurs za upis kandidata se vrši prema potrebama MUP-a, što u praksi znači da nema neki ustaljeni raspored kada se objavljuje. Prošle godine je objavljen konkurs, pa možeš da pogledaš ovde kako je to izgledalo. Opšte uslove upisa u Centar možeš da pogledaš ovde.\nPosao vatrogasaca je pre svega vrlo dinamičan, nosi sa sobom veliku odgovornost, ali sa druge strane ti daje mogućnost da pomogneš drugim ljudima ali i čitavoj zajednici.


Da bi kosa rasla brže i gušće, morate da uložite dosta truda u njenu negu, a da biste to postigli poslušajte savete, britanskih stručnjaka u vezi sa četkanjem, korišćenjem ulja i pranjem\nLežeran konjski rep\nVoleli biste da vaša kosa bude duga, lepa i zdrava kao u reklamama, ali to vam baš ne polazi za rukom. Možda joj ne poklanjate dovoljno pažnje? Da bi kosa rasla brže i gušće, morate da uložite dosta truda u njenu negu, a da biste to postigli poslušajte savete, britanskih stručnjaka:\nNemojte da se plašite da malo grublje četkaste kosu, jer na taj način ubrzavate cirkulaciju krvi u koži i pomažete joj da brže raste.\nUlje jednom nedeljno\nNanesite bademovo ulje na celu dužinu kose barem jednom nedeljno, pre spavanja i operite kosu ujutro. To će vašim vlasima osigurati potrebnu negu i dati im toliko željeni sjaj.\nHrana bogata vitaminom E je veoma važna za rast kose, zato u vašoj ishrani treba da se nađu jaja, orasi, lešnici, bademi, spanać, seme suncokreta i hladno ceđena biljna ulja.\nPrilikom pranja izbegavajte vruću vodu jer širi pore na temenu i tako pospešuje opadanje kose. Zato radije koristite mlaku vodu.\nRedovno pranje je jednako važno kao i nanošenje ulja, pa slobodno perite kosu blagim šamponom najviše tri puta nedeljno\n« Mitovi o ženskom telu Ovaj napitak može da zameni bilo koji sirup iz apoteke »


APTAMIL PREMATURE 400g | Oaza zdravlja\nŠifra artikla: 28545\nPrevremeno rođene bebe imaju veće potrebe u ishrani u poređenju sa donesenim bebama. Formula je adaptirana da ispuni povećane potrebe u ishrani prevremeno rođene bebe i zadovoljava smernice koje su formirali međunarodni stručnjaci za ishranu prevremeno rođenih beba.\nPosebno adaptiran za prevremeno rođenu bebu.


Crna Gora na stranicama italijanskog Dove Viaggi magazina\nCrna Gora našla se na stranicama prestižnog Dove Viaggi magazina posvećenog putovanjima i životnom stilu, a koji je prvenstveno dizajniran za čitaoce i putnike visoke klase.\nNovinarka Francesca Massoti u tekstu se osvrnula na prirodno bogastvo Crne Gore, njen razvojni put kao i stanovništvo koje uprkos kulturnim razlikama zajedno opstaje vjekovima.\n„Dobrodošli u Crnu Goru, zemlju ribara i mornara, veličine Trentino-Alto Adige( pokrajina u Italiji), a koja se može pohvaliti sa četiri UNESCO lokacije i 5 nacionalonih parkova. Dobro povezana destinacija sa Italijom, gde je valuta euro, kandidat za ulazak u Evropsku uniju; a za ulazak u ovu zemlju je dovoljno da ponesete ličnu kartu.“ piše Massoti.\nU svom tekstu ona je pomenula i Southern Soul Festival, jedan od najboljih u Evropi, koji se održava krajem juna na Velikoj 12 kilometara dugoj ulcinjskoj plaži. Kako je navela u tesktu na Velikoj plaži se susrijeću dvije specifičnosti koje karakterišu Crnu Goru: plaža i aktivnosti na otvorenom.\n„Odavde možete ići obalom putem E851 izmedju Dinarskih Alpi (najveći planinski vijenac Balkana) i mora, proći poluostrvo Sveti Stefan, koje je nekada davno bilo srednjevjekovno selo a danas mondensko naselje u Budvi. Ovaj put se nastavlja prema Bokotorskom zalivu. Djelovi zaliva koji su povezani jedni sa drugima, čini se da se nalaze u ledenom glacijalnom fjordu, ali sa mediteranskom vegetacijom mimoze, lovorika i palmi. Grad Kotor je mali dragulj: fontane, Venecijanski zidovi, restorani, a dominira utvrđenje iznad grada San Giovanni.“ navodi se u tekstu Massoti.\nOna poziva čitaoce da isprobaju ovu turu za koju kako kaže moraju biti u treningu ali pogled na grad, zaliv i obližnje planine Lovćen, učiniće da se napor isplati.\nPosjeta novinarke Francesca Massoti, koja je prethodne godine boravila u Crnoj Gori na inicjativu Nacionalne turističke organizacije Crne Gore, a koja sarađuje sa prestižnim magazinima kao što su „Dove Viaggi“, „Corriere della Sera e viaggi.corriere.it, „Paste Magazine USA“, „Islands Viaggi“ i dr. rezultirala je objavom više članaka o Crnoj Gori na tržištu Italije.\nDove Viaggi- Francesca Massoti


Poglavlje 23 je jedno od njih 35 koje naša zemlja treba da ispuni kao uslov, a odnosi se na nacionalne manjine, posebno na Rome. To je jedno od prvih poglavlja, koje je otvoreno 18. jula 2016. godine.\nTekst pesme, koja je otpevana na engleskom jeziku, predstavlja doživljaj romskog dečaka, koji živi u getu i sanja da će poglavlje 23 promeniti njegov život, kao i živote njegove porodice.\nOn, međutim, uviđa da je Evropa zauzeta nekim drugim stvarima, i da nema vremena za Rome. Muziku i aranžman potpisuje vođa grupe Dragan Ristić, koji je i autor teksta, zajedno sa Lutvijom i Petrom Antićem.\n- Niti mi verujemo u Evropu, niti Evropa u nas - poručuje grupa "Kal".\nromska muzika novi singl bend Kal romski bend


VLADIKA HERUVIM ZA "NOVOSTI": Vaskrsenje Hristovo je praznik nad praznicima, suština i smisao naših života | Novosti.RS\nPreosvećeni Vladiko, pred nama je Vaskrs 2021. godine, nalazimo se u jednom smutnom vremenu i smisao Vaskrsa potreban nam je da se nanovo otkriva i ove godine i stalno. Možete li nam reći kroz šta sve treba da se prožima smisao Vaskrsa u našim životima, u radu, u porodici i našoj zajednici uopšte?\n- Vaskrsenje Hristovo je Praznik nad praznicima i događaj Crkve u celini. Vaskrs je suština života svakoga hrišćanina, smisao našega života. Ono što čoveka oplemenjuje i što mu daje dimenziju večnosti je upravo satkano u prazniku Vasrksa, koji je Praznik nad praznicima. Strasna, Velika, odnosno Stradalna nedelja u kojoj se upravo nalazimo na najbolji način nas priprema za veliku Tajnu Vaskrsenja Hristovog. Ovde se na najvidljiviji način otkriva Tajna ljubavi Božije prema celokupnoj tvorevini koja se projavljuje u činjenici, da uprkos palosti i ogrehovljenosti koji su sastavni deo naše ljudske prirode, Gospod omogućava uspostavljanje i obnavljanje zajednice čoveka sa svojim Tvorcem. Na to nas upućuju i reči koje je sam Hristos izgovorio u Kapernaumu: Ja sam Hleb života koji siđe sa Neba, ako ko jede od ovoga hleba živeće večno; i hleb koji ću ja dati Telo je Moje, koje ću dati za život sveta… Zaista, zaista vam kažem: ako ne jedete Tela Sina Čovečijeg i ne pijete Krvi NJegove, nemate života u sebi. Ko jede moje Telo i pije moju Krv u meni prebiva i ja u njemu. (Jn 6, 51,53,56)\n- Hristovo Vaskrsenje iz mrtvih potvrđuje ove reči, a samim tim i postavlja temelje i punoću naše vere.\n- Na Svetoj Liturgiji mi susrećemo u jednome delu u kanonu Evharistije sve ono što se nas radi zbilo, Krsta, Groba, Tridnevnoga Vaskrsenja, Uzlaska na Nebesa i sedanja sa desne strane. To je ikonizacija Carstva Nebeskoga i punoća suštine života u Liturgiji. U Svetoj Tajni Liturgije se najjače oseća Hristova krstovaskrsna Žrtva za celokupno čovečanstvo i tvorevinu, jer u liturgijskoj stvarnosti ne postoji najveći neprijatelj ljudskog roda (smrt), jer ga je Hristos porazio svojim vaskrsenjem. Upravo iz tog razloga svaka Liturgija i svako bogosluženje nas upućuju na tu dimenziju Vaskrsenja Hristovog, odnosno na realnost života u Crkvi gde smrt više ne gospodari nad nama koji smo u zajednici sa NJim. Iz tog razloga svako od nas bez roptanja treba da nosi svoj krst, da se sećamo Hristovih stradanja radi nas ljudi i radi našega spasenja, a da svakako osetimo i punoću pobede nad smrću koja nas je oslobodila okova greha i omogućila ponovnu zajednicu sa samim Tvorcem.\nPreosvećeni Vladiko, na Vaskrs se pričešćujemo svi koji u Boga verujemo i tu izražavamo svoje jedinstvo u Hristu, jedinstvo u ljubavi, u zajednici. Šta nam to sve nosi sobom, taj način razmišljanja i življenja?\nPraznik Vaskrsa je isključivo vezan za tajnu Evharistije, koja je suština života i ispunjenje celokupne Hristovaskrsle tajne. U Evharistiji je sažeta punoća i ispunjenje jednog narodnoga etosa koji isključivo mora biti vezan za jedinstvo, za produhovljenost, da jedni drugima budemo braća i da bez obzira na različitost mišljenja, na različitost stavova, na različitost delovanja u jednom širem društvenome kontekstu nikad ne smemo zaboraviti svoje izvorište i svoju punoću. Svaki čovek se u potpunosti jedino može ostvariti u zajednici sa Bogom, a to može dostići upodobljavajući se samome Hristu koji se najvidljivije javlja u Crkvi koja je tajna našega spasenja. Iz te tajne proističe sabornost jednog naroda, proističe jedinstvo, proističe duhovnost koja je isključivo Hristovaskrsla, koja se isključivo ispunjava u tajni praznika Vaskrsenja Hristovoga, a Bogu hvala i Bog nas uvek udostojava da možemo da osetimo tu punoću i taj smisao života upravo kroz Crkvu Božiju, upravo da osetimo punoću jedinstva, da osetimo punoću Sabranja. Posebno nama na ovim prostorima na kojima se nalazimo, koji su mučenički prostori, ali prostori kroz koje je posejano seme Vaskrsenja jer svaka stope ove zemlje jeste omeđena mučeništvom iz koje prosijava svetlost Vaskrsenja Hristovoga. O tome nam svedoče naše crkve, hramovi koje su naši ljudi podizali u Slavu Božiju, a za spasenje svojih duša. Najveći svedok naše vekovne molitvene tradicije na ovim prostorima predstavlja ikona Presvete Bogorodice sa Hristom u Koprivni, koja datira iz dalekog 13. veka, odnosno drugim rečima iz vremena Svetoga Save. I tada je naš narod osećao Vaskrsloga Hrista i to nas poziva na čvrstinu jedinstva jedni prema drugima, da budemo jedni prema drugima braća, da nosimo krst Hristov jer je to ono što je naš zalog za večni život. I smatram da naši ljudi na ovim prostorima u tajni praznika Vaskrsenja Hristovoga treba da imaju i osete blagodat jedinstva, blagodat sabornosti i blagodat preobraženja upravo u tim istinama. Da budemo Hristovaskrsan narod, narod Svetoga Save koji je utemeljio svetosavsku etiku koja je vezana isključivo i jedino u tajni upravo praznika Vaskrsenja Hristovoga – to je žrtvena ljubav jednih prema drugima. Jedan od bitnih segmenata života nas ovde na ovim prostorima je upravo naša porodica. Porodica koja nas je uvek utvrđivala u veri. U mnogim razgovorima koje sam vodio u proteklome periodu uvek sam govorio da su majke, kako ih ovde naš narod naziva, bile te koje su decu uzimale za ruku i vodile ih u Crkvu. Vaspitavale su tu decu u veri Hristovoj. Danas se nažalost oseća taj veliki jaz između porodice i Crkve iako porodica treba da bude temelj života našega naroda na ovim prostorima i upravo ispunjenje zajednice, crkvene zajednice, liturgijske zajednice. Ne trebamo biti leni da osetimo tajnu Vaskrsenja Hristovoga koja nam se uvek daje na Svetoj Liturgiji. Ne trebamo biti leni da dođemo na Svetu Božansku Liturgiju, da osetimo tu punoću blagodati Božije i da na taj način se vratimo upravo u ona vremena kada su bake/majke vodile decu. Sada majke trebaju da uzmu svoju decu i da ih povedu u Crkvu Božiju da bi se svi objedinili u zajednici, u blagodati Duha Svetoga jer nas na to Crkva poziva. U Crkvi možemo da osetimo prave vrednosti života, prave vrednosti koje neguju i društvene tokove, prave vrednosti koje su utemeljile celokupnu evropsku civilizaciju. Hrišćanstvo je dalo notu evropskoj civilizaciji, pa isto tako i mi danas moramo biti svedoci da svedočimo to i da svojim primerom budemo svedoci tajne Vaskrsenja Hristovoga.\nKoju biste poruku poslali srpskom življu, kao jedan od petorice arhipastira na teritoriji Republike Hrvatske? Koju biste poruku poslali svojim eparhiotima, ali i svim ljudima dobre volje koji će imati priliku da pročitaju ovaj ove vaše reči?\nPoruka praznika je isključivo vezana za tajnu života, jer kroz Vaskrsenje Hristovo nam se otvaraju vrata večnoga života, otvara nam se punoća života u tajni Hristovoj, a koja je isključivo liturgijskoga karaktera. Moja poruka našim vernicima na ovim prostorima jeste da budemo preobraženi liturgijski narod u tajni Vaskrsenja Hristovoga jer jedino svetlost Vaskrsenja Hristovoga može nam otvoriti srce koje je okorelo za ljubav prema drugome. Svetlost koja može razbiti tu tamu duševnoga mraka u kojem se nalazimo i okolnosti u kojima smo zarobljeni kao narod, ali nikako ni u kom slučaju da ne gubimo nadu jer Hristos je naša nada. Tajna Vaskrsenja Hristovoga je naša tajna života i naša tajna u kojoj mi kao ljudi vidimo da postoji jedan drugi preobraženi smisao života, da sve ono što radimo i tvorimo je upravo omeđeno preobraženjem bez obzira na palost, ogrehovljenost i sve ono što je deo ljudske prirode, Bog nam kroz ovaj praznik i kroz ovu pobedu života nad smrću otvara svoje dveri, svoja vrata Nebeskoga Carstva. Gospod čini da se to Carstvo ispuni i ikonizuje upravo ovde na zemlji, a to možemo da okusimo na Svetoj Božanskoj Liturgiji svake nedelje i svakoga praznika kada smo sabrani jedni sa drugima u ljubavi Božijoj, u blagodati Božijoj koja nas uvek poziva i ona nas uvek i sabire. I ono što na kraju mogu reći i pozdraviti sve naše ljude uz najlepši pozdrav ovoga praznika Hristos Vaskrse – Vaistinu Vaskrse.\nSPC Uskrs pravoslavlje Vaskrs vladika Heruvim Heruvim Vaskršnja poslanica episkop Heruvim


Avionska karta, osnovne informacije - Avio KarteAvio Karte\nAvionska karta je karta za ulazak u avion. Vremenom je menjala svoj oblik, boju, papir na kome je štampana, način na koji je ispisivana a danas sve više liči na virtuelni nego na stvaran dokument.\nAvionska karta je od pojave civilne avijacije i prvih komercijalnih letova bila dokument koji je predstavljao ugovor o prevozu između putnika i avio kompanije. Prve avio karte su bili komadi hartije na kojima su rukom ispisivani osnovni podaci o letu i putniku. Obzirom na to da je u početku bilo malo putnika bilo je lako prebrojati ih i sortirati njihove avionske karte.\nUvođenjem sve većeg broja letova dovelo je do daljeg razvoja avio industrije i svih njenih segmenata. Avionske karte su menjale oblik i dobijale sve veći broj kupona od kojih su 4 ili 2 kupona bila za let, jedan za obračun sa avio kompanijom, jedan za agenta a jedan za putnika – za uspomenu. Avionske karte sa 4 kupona su bile među agentima poznate kao “četvorke” a sa 2 kao “dvojke”. Avionska karta se koristila i u čarter saobraćaju kao i u redovnom saobraćaju, bez karte se ne može ući ni u jedan avion na Svetu.\nAgenti su se takmičili među sobom čija će avionska karta biti lepše napisana. Pisale su se rukom i moralo je prilično da se pristisne da bi otisak olovke ostao na svim kuponima. Dešavalo se da neka rubrika u karti ostane slučajno nepopunjena pa čak i da neki podatak bude pogrešno popunjen. Nijedna avio kompanija nije to pridavala važnosti, u Svetu tada nije bilo krize. Najveći problem koji je mogao da zadesi agenta prodaje je bio da ostane bez blanko avionskih karata, da ih sve potroši. Svaka avio kompanija je štampala svoje avionske karte.\nPosle više decenija IATA, udruženje avio kompanija je promenilo sistem izdavanja i avionska karta je dobila neki sasvim drugi izgled. Napravljen je univerzalni formular, avionska karta, koja se popunjavala u računaru i štampala u specijalnom štampaču a dokument je važio za avio kompaniju koja je upisana na karti. I dalje je bilo potrebno da agent prodaje ima svoj lager ovih blanko dokumenata i štampa ih po potrebi. Više nije ništa zavisilo od lepog rukopisa već samo od računara i ispravne tehnike.\nAvionska karta je prošla fazu sa univerzalnim blanko dokumentima koja je bila samo prelazna od ručno pisane do elektronske avionske karte koja je danas aktuelna.\nKako kupiti elektronsku avio kartu bez odlaska u agenciju saznajte na online avio karte.\nElektronska avionska karta je najpraktičnija za sve koji je koriste. Agenti prodaje ne moraju da prave lager, samo zadaju komandu računaru i karta izlazi iz štampača na običnom belom papiru. Ovakve karte su dostupne svima, nije potrebno preuzimati ih niti nositi na aerodrom. Jednostavno svi potrebni podaci su u računaru i jednim klikom se lako iščitavaju.\nRazvojem tehnologija danas imamo u ponudi plaćanje putem interneta gde se odmah po prijemu uplate može uraditi avionska karta i posle samo nekoliko minuta već ući u avion.\nAvio karte za ceo svet možete kupiti u Jumbo Travelu. Sve informacije o datumima putovanja i cenama avio karata potražite klikom ovde.


Prijavi se za program podrške kreativnim proizvođačima u Crnoj Gori - Volim Danilovgrad\nDelta City i Glavni grad su objavili konkurs na kojem pozivaju proizvođače da se prijave za učešće u programu podrške kreativnom preduzetništvu. Biće odabrano 12 proizvođača, koji će na mjesec dana tokom 2020. godine besplatno dobiti centralni štand u Delta City-ju da plasiraju i prodaju svoje proizvode. Tokom trajanja “njihovog” mjeseca, 12 pobjednika konkursa očekuje i aktivna promocija – online i offline – kako njihovog proizvoda, tako i samog proizvođača. Osim toga, svi pobjednici imaju na raspolaganju paket podrške, koji sadrži: 2.000 EUR finansijske podrške od strane Glavnog grada i komunikacionu strategiju za dalji razvoj i promociju biznisa od strane agencije za marketing i komunikacije, Strategist.\nPodnošenje prijava na konkurs: od 15.11.2019 do 6.12.2019. godine u 23h59min\nProglašenje pobjednika: 17.12.2019. godine (na sajtu Glavnog grada, Delta City-ja, putem maila pobjednicima, kao i na društvenim mrežama)\nTrajanje projekta je od 2. januara do 31. decembra 2020. godine.\nKreativni proizvođači koji imaju registrovanu djelatnost u skladu sa Zakonom o privrednim društvima ili se obavezuju da u adekvatnom roku, a prije korištenja nagrade konkursa, istu registruju.\nDo 6. decembra potrebno je dostaviti sljedeću dokumentaciju:\nOpis biznis modela ili slično, na osnovu kojeg se vidi zašto je taj proizvod potreban tržištu;\nDrugi materijali koji će omogućiti žiriju da stekne što bolju sliku o proizvodu;\nPotvrdu o registraciji privredne djelatnosti, ukoliko je ista već registrovana;\nPrijava na konkurs vrši se slanjem traženih dokumenata na email adresu konkurs@strategist.co.me (fajlovi do 10MB ili WeTransfer-om). Za više informacija kontaktirajte katarina@strategist.co.me.\nNapomena: Nepoštovanje bilo kog zahtjeva dovodi do odbijanja prijave projekta.


Napomena o sigurnosti : Korisničke uloge ne bi se smjele koristiti za ograničavanje pristupa osjetljivim podacima u obrascu. Čak i ako odredite da je predložak obrasca samo za čitanje ili skrijete određene kontrole zasnovane na korisničkim ulogama, korisnici ipak mogu koristiti neki od programa za uređivanje teksta poput Microsoft Notepada da bi pregledali ili izmijenili datoteku predloška obrasca (.xsn) i pristupili podacima.\nNapomena : Ako je korisnik član nekoliko grupa, a vi dodjeljujete korisničke uloge na osnovu grupe, InfoPath provjerava popis članova svake grupe redom kojim su grupe popisane u dijaloškom okviru Upravljanje korisničkim ulogama. Na primjer, ako je korisnik član grupe primatelja i administratorske grupe, administratorska grupa je navedena prije grupe primatelja te će korisniku biti dodijeljena korisnička uloga za administratorsku grupu.\nNapomena : Ako već znate domenu i korisničko ime upišite ih u okvir Korisnička imena. Moraju biti u obliku domena\_korisničko ime. Ako upisujete više korisničkih imena, odvojite ih točka-zarezom (;).\nNapomena : Za informacije o načinu oblikovanja korisničkih imena pritisnite vezu do dijela primjeri u dijaloškom okviru.\nNapomena : Ako već znate naziv grupa upišite ga u okvir Nazivi grupa. Naziv mora biti u obliku domena\_korisničko ime. Ako upisujete više grupa odvojite ih točka-zarezom (;).\nNapomena : Za dodatne informacije i načinu oblikovanja naziva grupa pritisnite vezu do dijela primjeri u dijaloškom okviru.\nNapomena : Kada je korisnička uloga navedena kao pokretač, ta uloga ima prednost pred svim ostalim dodjelama uloga čak i ako je uloga pokretača na sredini popisa u dijaloškom okviru Upravljanje korisničkim ulogama.\nNapomena : Morate imati više od jedne korisičke uloge kako biste mogli pritisnuti Postavi kao zadano.


Režiser Mohamad Rasulof, dobitnik Zlatnog medveda u Berlinu za film "Nema zla" govori preko video poziva dok njegova ćerka Baran Rasulof drži telefon na konferenciji za novinare 29. februara posle dodele nagrada\nUbrzo posle osvajanje najviše nagrade na Međunarodnom filmskom festivalu u Berlinu, iranski režiser Mohamad Rasulof mogao bi završiti u zatvoru zbog svog rada, koji su iranski pravosudni zvaničnici označili kao "propaganda protiv države", piše redakcija Radija Slobodna Evropa na engleskom jeziku.\nOn, međutim, odbija da ustukne.\n"Dajem sve od sebe, a trud je ono što čoveka čini srećnim i zadovoljnim, osećaj da ste odani sebi, a ne [oruđe] vladajuće represije", rekao je Rasulof za radio Farda RSE-a u nedavnom telefonskom intervjuu iz Teherana.\n"Ne znam šta će budućnost doneti i ne brinem se zbog toga", rekao je 48-godišnji režiser, koji je poslednju nagradu dobio za svoj film "Nema zla".\n"Ono što znam jeste da nisam voljan da po svaku cenu snimam filmove", rekao je on. "Dajem sve od sebe da pravim filmove koji mi se sviđaju."\nIranski filmski stvaraoci suočeni su sa strogim pravilima cenzure. Oni koji pređu "crvene linije" zvaničnika suočavaju se s pritiskom države, dok prikazivanje njihovih filmova nije dozvoljeno u Islamskoj Republici.\nVlasti su optužile Rasulofa da prikazuje mračnu sliku iranskog društva i da podstiče beznađe.\nRasulof je u julu za RSE rekao da iranske vlasti žele da filmski stvaraoci rade kao propagandni agenti za klerikalni establišment i da ponavljaju narative koje je država odobrila.\nOn je to odbio i pozabavio se osetljivim pitanjima, uključujući smrtnu kaznu koja je suština filma "Nema zla".\nFilm prikazuje četiri međusobno povezane priče pojedinaca – od dželata do članova porodica žrtava.\nRasulof 29. februara nije mogao lično da primi nagradu Zlatni medved 70. Međunarodnog filmskog festivala u Berlinu. Zabranjeno mu je da izađe iz Irana od 2017. godine, kada mu je pasoš oduzet posle povratka s Kanskog filmskog festivala, gde je njegov film "Čovek od integriteta" osvojio glavnu nagradu.\nRasulof je za Radio Farda rekao da je poruka njegove drame jasna i jednostavna: "Uloga pojedinaca u tiranskom društvu s despotskim vođama. Ne možemo sve pripisati vođama kada sami postanemo agenti tiranije. "\nTri dana pošto je osvojio glavnu nagradu u Berlinu, Rasulof je pozvan na izdržavanje jednogodišnje zatvorske kazne koja mu je prošle godine određena zbog sadržaja njegovih filmova, rekao je režiserov advokat Naser Zarafšan.\nZarafšan je 5. marta za AFP rekao da je savetovao svog klijenta da se ne predaje sada zbog izbijanja korona virusa u Iranu, od kojeg je u toj zemlji umrlo više od 100 ljudi a zaraženo više od 3.500 ljudi.\nMohamad Rasulof na Kanskom filmskom festivalu, 19. maj 2017.\nIransko pravosuđe saopštilo je da je 54.000 zatvorenika privremeno oslobođeno da bi se sprečilo širenje virusa u često prenatrpanim zatvorima.\nRasulof nije javno komentarisao nedavne pozive da se javi u zatvor, koji su, prema rečima njegovog advokata, stigli SMS porukom.\nU intervjuu za časopis Varajeti (Variety) koji je objavljen 2. marta, režiser je rekao da je pre dva meseca obavešten SMS porukom da je žalbeni sud potvrdio zatvorsku kaznu.\n"Još uvek proveravam svoj telefon, i dalje čekam drugi tekst koji će me obavestiti kada će ta kazna biti izvršena", rekao je Rasulof.\nOn je takođe rekao da zabrana putovanja s kojom se suočava "vrlo jasno otkriva netolerantnu i despotsku prirodu iranske vlade".\nRasulof je rekao da su povećane tenzije između Irana i administracije američkog predsednika Donalda Trampa (Trump) dovele do konzervativne reakcije.\nTramp je 2018. povukao SAD iz nuklearnog sporazuma Irana i velikih svetskih sila i potom vratio oštre sankcije koje su osakatile iransku privredu.\nSAD su u vazdušnom napadu 3. januara ubile komandanta Kuds snaga iranske Revolucionarne garde generala Kasema Solejmanija, što je izazvalo zabrinutost da bi mogao eskalirati vojni sukob dugogodišnjih neprijatelja.\n"Njegov uticaj na kinematografiju je očigledan", rekao je Rasulof povodom visokorizičnog sučeljavanja.\n"Nedavno je na filmskom festivalu Fajr [u Teheranu], polovinu prikazanih filmova u potpunosti finansirala vlast, vlada. Tačnije, vojna investicije koja stoji iza tog fonda", dodao je. "Tako da nezavisna filmska zajednica dobija sve manje i manje".\nUsred tenzija, iranske vlasti su pojačale mere protiv neistomišljenika.\nU novembru je najmanje 300 ljudi ubijeno u suzbijanju antiestablišmentskih protesta podstaknutih naglim poskupljenjem benzina.\nRasulof je rekao da su filmski stvaraoci poput njega sve više marginalizovani.\n"Svaki nezavisni filmski stvaralac, čak i ako sebe smatra veoma subverzivnim, nema drugog izbora nego da radi na projektima koje finansira ovaj vojni i bezbednosni establišment."\nU intervjuu za Holivud riporter (Hollywood Rporter), Rasulof je rekao da je ohrabren nedavnim antivladinim protestima.\n"To je nezabeleženo", rekao je. "Prvi put među Irancima postoji narodni gnev koji čak ni vlada ne može ignorisati."\nRasulof i još jedan istaknuti iranski filmski režiser Džafar Pahani privedeni su 2010. godine.\nObojica su kasnije osuđena na šest godina zatvora zbog dokumentarca o spornim predsedničkim izborima 2009. i potonjim masovnim protestima. Rasulofova kazna je posle žalbe smanjena na godinu dana zatvora.\nPanahi je takođe osuđen na zatvor, ali nije počeo služenje kazne. Vlasti su Panahiju zabranile i da 20 godina snima filmove, mada je uspeo da u Iranu napravi nekoliko filmova koji su osvojili priznanja i glavne nagrade na međunarodnim filmskim festivalima.


Promocija „Kritičkog vodiča kroz srpski film, 2000–2017.” - Pančevo.city\nPredani i istrajni filmski kritičari mlađe generacije govoriće 14. decembra u Galeriji Bate Mihailovića o obimnom delu koje pruža temeljan uvid u srpsku kinematografiju\nKritički vodič kroz srpski film, jedinstven po tome što sadrži tekstove o svim srpskim dugometražnim igranim filmovima prikazanim u redovnoj bioskopskoj distribuciji ili na festivalima od 2000. do 2017. godine, biće predstavljen Pančevcima u petak, 14. decembra od 19 sati u Galeriji Milorada Bate Mihailovića.\nAutori knjige su predani i istrajni filmski kritičari mlađe generacije Đorđe Bajić, Zoran Janković i Ivan Velisavljević, koji već dugo godina objavljuju svoje radove u štampanim i elektronskim medijima. O tom kapitalnom delu srpske kinematografije i dugotrajnom i preciznom radu na njemu govoriće u našem gradu Đorđe Bajić i Zoran Janković.\nIdeja-vodilja prilikom nastanka knjige bila jeda se publici i stručnoj javnosti pruži sistematičan i temeljan uvid u domaćuprodukciju u pomenutom periodu. Cilj Kritičkog vodiča kroz srpski film jeste da se, u atmosferi opšteg i neprolaznog diskontinuiteta i (samo)zaborava, stvori trajni osvrt na domaći filmski fundus iz ovog milenijuma, i to tako što će u sebi sjediniti pet tendencija od ključne važnosti za jedno ovakvo izdanje: filmofiliju, preglednost, iskrenu brigu zasrpski film i njegovu skoriju baštinu, ozbiljnost i analitičnost u osnovnomtonu i konciznost svojstvenu današnjem vremenu.\nKnjiga je obuhvatila 224 teksta o isto toliko dugometražnih igranih filmova, kao i dva teksta o dva dugometražna animirana filma. Pored tehničkih detalja i faktografije, svaki rad sadrži i sinopsis, kritičarski osvrt, kao i obilje drugih podataka (prvenstveno o recepciji filmau zemlji i inostranstvu, učešću na festivalima, nagradama, gledanosti u bioskopima, a tu su i izvodi iz kritika drugih kritičara). Svi članci bogato su ilustrovani posterima i fotografijama, koje je sakupila i pripremila Maja Medić. Borut Vild, jedan od vodećih beogradskih grafičkih dizajnera, pobrinuo se za dizajn i prelom knjige, dok je recenzent i pisac pogovora Nenad Polimac, najpoznatiji i najugledniji regionalni filmski kritičar.\nfilm Filmski centar Srbije književno veče Kritički vodič kroz srpski film Kulturni centar Pančeva promocija


žkk celje | ŽKK RMU Banovići\nby Urednik01 | feb 23, 2019 | Novosti\nObje takmičarkse selekcije ŽKK RMU Banovići danas putuju na gostujuće utakmice. Seniorke očekuje prvenstvena utakmica u Banja Luci protiv ekipe Mladog Krajišnika, koja se igra danas od 19 sati. Sudeći prema međusobnom duelu ova dva tima iz prvog dijela Prvenstva,...\nTežak poraz na domaćem terenu: Celje nadigralo Banovićanke (FOTO)\nby Urednik01 | feb 7, 2019 | Novosti\nSinoć je u Banovićima odigrana još jedna utakmica u okviru WABA lige. Domaće košarkašice su dočekale ekipu Celja, a meč je završen rezultatom 59:81. U prvoj polovini igraj je bila u egalu, igralo se koš za koš pa se i završila rezultatom 30:35. U trećem periodu gošće...\nJURČENKO: „Celje jeste favorit, ali lopta je okrugla“\nby Urednik01 | nov 2, 2018 | Novosti\nKošarkašice ŽKK RMU Banovići otputovale su u Celje, gdje će večeras (petak, 02. novembar) od 18 sati igrati utakmicu protiv ŽKK Cinkarna Celje, u okviru 5.kola WABA lige. Nakon pobjede u prošlom kolu, protiv ekipe Trešnjevke, Banovićanke su motivisane da naprave što...


Na liječenju u bolnici “Dr Mladen Stojanović” 34 osobe iz Prijedora pozitivne na virus korona: Zaključci Štaba za vanredne situacije za 24. novembar - PrijedorDanas.com - Prijedorski gradski portal\nadmin November 24, 2020 Na liječenju u bolnici “Dr Mladen Stojanović” 34 osobe iz Prijedora pozitivne na virus korona: Zaključci Štaba za vanredne situacije za 24. novembar2020-11-24T23:23:03+01:00 Svakodnevno\nNa osnovu člana 39. stav 3. i člana 40. stav b., Zakona o zaštiti i spasavanju u vanrednim situacijama (“Službeni glasnik Republike Srpske”, broj: 121/12) i člana 12. stav 3., Odluke o organizovanju i funkcionisanju civilne zaštite u oblasti zaštite i spasavanja Grada Prijedora (“Službeni glasnik Grada Prijedora”, broj: 7/13), na sjednici održanoj dana 24.11.2020. godine Gradski štab za vanredne situacije Grada Prijedora, donosi sljedeće:\n1. Na području grada Prijedora trenutno je registrovano 79 lica sa pozitivnim testom na novi virus korona. Do sada se 531 lice oporavilo od oboljenja uzrokovanog virusom korona, a 49 lica je preminulo. Pod zdravstvenim nadzorom – u kućnoj izolaciji je 160 lica, a zdravstveni nadzor je prestao za 3638 lica.\nU JZU Bolnicu “Dr Mladen Stojanović” Prijedor – COVID odjeljenje radi liječenja lica sa pozitivnim testom na virus korona smješteno je 67 lica od kojih su 34 lica iz Prijedora, 17 lica iz Novog Grada, 11 lica iz Kozarske Dubice, 2 lica iz Sanskog Mosta i po jedno lice iz Oštre Luke, Kostajnice i Dvora na Uni.\n2. Dana 17.11.2020.godine Republički štab za vanredne situacije donio je zaključak br.63-1/20 kojim se do 30.11.2020.godine ograničava radno vrijeme u periodu od 06,00 do 22,00 časa svim vrstama ugostiteljskih objekata za hranu i piće, kao i priređivačima igara na sreću. Do 30.11.2020.godine , u periodu od 22,00 do 06,00 časova, dragstori mogu raditi isključivo putem šalterske prodaje.\n3. Dana 17.11.2020.godine Republički štab za vanredne situacije donio je zaključke br.63-2/20,63-3/20 i 63-4/20 o donaciji lične zaštitne opreme i sredstava za dezinfekciju javnim zdravstvenim ustanovama kojim se JZU Bolnica “Dr Mladen Stojanović” Prijedor dodjeljuju 3 jednodijelna kontejnera, 1300 direktnih antigenskih testova za dokazivanje SARS -CoV-2, te zaštitna oprema i dezinfekciona sredstva.\n4. U okviru JZU Dom zdravlja Prijedor i JZU Bolnica “Dr Mladen Stojanović” Prijedor preduzete su značajne organizacione i zdravstvene mjere radi pojačanog rada na liječenju pacijenata oboljelih od COVID -19 kao i drugih zdravstvenih i epidemioloških mjera radi sprečavanja pojave i širenja novog virusa korona na području grada Prijedora.\n1.Obavezuju se vlasnici svih ugostiteljskih objekata za ishranu i piće i priređivači igara na sreću na području grada Prijedora da se u potpunosti pridržavaju zaključka Republičkog štaba za vanredne situacije br 63-1/20 od 17.11.2020.godine kojim se radno vrijeme ograničava na period od 06,00 do 22,00 časa.\n2.Obavezuju se subjekti koji obavljaju registrovanu djelatnost da uslove za obavljanje djelatnosti prilagode mjerama propisanim od strane JZU “Instituta za javno zdravstvo Republike Srpske” za sprečavanje pojave i širenja COVID -19 bolesti na radnom mjestu.\n3. Obavezuju se nadzorni i kontrolni organi na području grada Prijedora da u saradnji sa predstavnicima Ministarstva unutrašnjih poslova i u skladu sa Instrukcijom Ministarstva uprave i lokalne samouprave, kontinuirano vrše kontrole i nadzor nad sprovođenjem mjera utvrđenih zaključcima Republičkog štaba za vanredne situacije, kao i mjera donesenih od strane Gradskog štaba za vanredne situacije.\n4. Gradski štab za vanredne situacije apeluje na stanovnike grada Prijedora da se pridržavaju propisanih mjera za sprečavanje pojave i širenja novog virusa korona a prije svega da poštuju mjere o ograničenom broju lica koja se organizovano okupljaju (do 10 lica), održavaju fizičku distancu od 2 metra, nose zaštitne maske, održavaju mjere lične higijene, te da vrše redovno čišćenje i dezinfekciju prostorija u kojima borave i rade.\nBolnica "Dr Mladen Stojanović" Prijedor, korona, liječenje, Štab za vanredne situacije grada Prijedora\n« Mešićevi prigovori opravdani: Na biračkom mjestu u Petrovu ima 56 ličnih glasova – VIDEO\nSrijeda – 25. novembar: Isključenje struje na području Prijedora »